2016 թվականին 1000 խոշոր հարկատուների ցանկում է հայտնվել ամենայն հավանականությամբ Ալեքսանյանին պատկանող մի նոր ընկերություն` «Ալեքս Հոլդինգը», որը 2016 թվականին բյուջե է վճարել 1.2 միլիարդ դրամ: Թե ինչ նոր ընկերություն է սա, դեռ հայտնի չէ: Հայտնի է միայն, որ վերջերս Կենտրոնական բանկը այս ընկերության կազմում գտնվող տարադրամի փոխանակման կետերին լիցենզիա տվեց: Դատելով հասցեներից, դրանք բոլորը «Երեւան Սիթիներում» գտնվող չենջերն են: Չի կարելի բացառել, որ անցած տարեվերջին Ալեքսանյանը որոշել է սուպերմարկետները հանել «Ալեքս Գրիգի» կազմից եւ դրանք տեղավորել մեկ այլ` «Ալեքս Հոլդինգ» ընկերության կազմում: Ամփոփելով Ալեքսանյանին պատկանող ընկերությունների վճարած հարկերը, ներառելով նաեւ «Ալեքս Հոլդինգը», ստացվում է հետեւյալ պատկերը: 2015 թվականին այդ ընկերությունները միասին վճարել են 20.8 միլիարդ դրամ, իսկ 2016-ին 18.1 միլիարդ: Նվազումը` 2.7 միլիարդ դրամ, կամ 13 տոկոս: